সিনেমার গল্পে দেখা যাবে, মেক্সিকোর কিশোর মিগুয়েলের শখ বড় মিউজিশিয়ান হওয়ার। টেলিভিশনে আর্নেস্টো ডে লা ক্রুজের গান শুনে নিজেই শিখে ফেলে গিটার বাজানো। কিন্তু মিগুয়েলের স্বপ্নে বাঁধা হয়ে দাঁড়ায় তার পরিবারের সদস্যরা। এক শতক আগের এক ঘটনার কারণে সংগীতকে অভিশাপ মনে করেন তারা। সকল বাধা হার মানিয়ে পুরোনো সেই রহস্য উদ্ধারে নামে মিগুয়েল। তার সঙ্গী শুধু পোষা কুকুর। হঠাৎ একদিন মৃতদের চাকচিক্যময় এক নগরী ‘ল্যান্ড অব দ্য ডেড’-এ চলে আসে তারা। সেখানেই মিগুয়েলের পরিচয় হয় ট্রিক্সটার হেক্টরের সঙ্গে। দুজনে মিলে সন্ধান পায় মিগুয়েলের পারিবারিক সেই অভিশপ্ত রহস্যের।